Kempen Yaman Selatan 2025–2026

Pada 2 Disember 2025, semasa perang saudara Yaman yang sedang berlangsung, Majlis Peralihan Selatan (STC)—sebuah pecahan para pemisah yang disokong oleh Emiriah Arab Bersatu—melancarkan satu serangan ketenteraan berskala besar menyeberangi selatan Yaman, memecahkan kebuntuan ketenteraan dalam konflik selama bertahun-tahun. Operasi ini bermula di Kegabenoran Hadhramaut, yang mana pada ketika itu berada di bawah kawalan, kerajaan Yaman yang disokong oleh Arab Saudi yang diakui oleh antarabangsa.

STC mara dengan pantas, merampas beberapa kawasan yang dikawal oleh kerajaan di utara Wadi Hadhramaut, termasuk bandar Seiyun dan Tarim. Serangan ini kemudian merebak ke Kegabenoran Al-Mahrah yang berjiran dan wilayah-wilayah di sebelahnya. Dengan nama kod "Operasi Masa Depan yang Menjanjikan", kempen ini dilihat mendapat keuntungan wilayah pantas, dan menjelang 9 Disember STC mendapat kawalan ke atas hampir seluruh kawasan yang menjangkau enam buah kegabenoran di bekas Yaman Selatan.

Pada 30 Disember, Tentera Udara Diraja Arab Saudi melaksanakan serangan udara ke atas bandar pelabuhan yang dikawal oleh STC di Mukalla, menyasarkan apa yang dikatakan satu penghantaran senjata yang tiba daripada UAE. UAE telah menafikan bahawa penghantaran ini mengandungi senjata. Tidak lama selepas itu, kerajaan Yaman yang diakui antarabangsa telah mengarahkan semua tentera UAE untuk meninggalkan wilayah Yaman dalam masa 24 jam, mengumumkan 72-jam sekatan udara, darat dan laut; dan mengistiharkan satu keadaan darurat selama 90 hari. Later that day, the UAE announced it would voluntarily withdraw its remaining forces from Yemen following the Saudi strikes.

Pada 2 Januari 2026, tentera kerajaan Yaman, dengan sokongan serangan udara Arab Saudi, melancarkan satu serangan balas untuk mengambil semula wilayah yang telah ditawan oleh STC. STC kemudian mengumumkan satu rancangan untuk melakukan pungutan suara kemerdekaan dalam masa dua tahun. Dengan sokongan Arab Saudi, tentera kerajaan mara dengan pantas, menawan Seiyun pada 3 Januari dan Mukalla pada hari berikutnya, mengundurkan kedapatan STC sebelumya. Pada 7 Januari, tentera kerajaan mula memasuki ibu kota STC, Aden, di tengah-tengah kejatuhan penentangan STC. Seterusnya, pemimpin STC Aidarus al-Zoubaidi telah dilucutkan daripada jawatan beliau dalam Majlis Presiden Yaman, didakwa dengan pembelotan, dan kemudian melarikan diri ke UAE. Pada 9 Januari, STC mengumumkan pembubarannya berikutan kehilangan wilayah di seluruh negara.

 Lihat juga 

 Serangan Yaman Selatan 2022
 Majlis Peralihan Selatan mengambil alih Socotra

Rujukan

Category:Pertempuran dalam Perang Saudara Yaman (2014–kini)
Category:Hubungan Arab Saudi-Emiriah Arab Bersatu
Category:Hubungan Emiriah Arab Bersatu-Yaman